南吕・四块玉恬退
作者：马致远
朝代：元

paragraphs: 绿鬓衰，朱颜改，羞把尘容画麟台，故园风景依然在。
三顷田，五亩宅，归去来。
绿水边，青山侧，二顷良田一区宅，闲身跳出红尘外。
紫蟹肥，黄菊开，归去来。
翠竹边，青松侧，竹影松声两茅斋，太平幸得闲身在。
三径修，五柳栽，归去来。
酒旋沽，鱼新买，满眼云山画图开，清风明月还诗债。
本是个懒散人，又无甚经济才，归去来。